กรมอุตุนิยมวิทยา ยืนยัน 3-5 วันนี้ ไม่มีพายุเข้าสู่ประเทศไทยอย่างแน่นอน แนะนำประชาชนติดตามสภาพอากาศและการแจ้งเตือนภัยจากหน่วยงานราชการเท่านั้น
กรมอุตุนิยมวิทยา ยืนยัน 3-5 วันนี้ ไม่มีพายุเข้าสู่ประเทศไทยอย่างแน่นอน แนะนำประชาชนติดตามสภาพอากาศและการแจ้งเตือนภัยจากหน่วยงานราชการเท่านั้นกรมอุตุนิยมวิทยา ชี้แจงกรณีข่าวจากสื่อสังคมออนไลน์มีการแจ้งเตือนว่า “จะมีพายุอีกลูกหนึ่งเตรียมจ่อเข้าไทยในภาคกลางและภาคใต้และให้เตรียมรับมือ นั้น ในระยะเวลา 3-5 วันนี้ ยังไม่มีพายุใดที่จะเข้าสู่ประเทศไทย ซึ่งกรมอุตุนิยมวิทยาได้ติดตามสภาพอากาศในบริเวณทะเลจีนใต้อย่างใกล้ชิดและต่อเนื่อง ถ้ามีสภาพอากาศที่ไม่ดีและมีผลกระทบต่อลักษณะอากาศของประเทศไทย จะแจ้งให้ประชาชนได้รับทราบอย่างทันที กรมอุตุนิยมวิทยาและหน่วยงานต่างๆ ได้มีการประชุมวิเคราะห์ข้อมูลและติดตามสถานการณ์ร่วมกัน จึงขอให้ประชาชนติดตามข้อมูลการพยากรณ์อากาศและการแจ้งเตือนภัยจากหน่วยราชการเท่านั้น เพื่อไม่ให้เกิดความสับสน ซึ่งจะมีวันและเวลาที่แน่นอนกำกับไว้ สำหรับประชาชนที่มีข้อสงสัยเพิ่มเติม สามารถสอบถามข้อมูลได้ที่สายด่วน 1182 ตลอด 24 ชั่วโมง